Μιχαήλ ο Σύγκελλος και Ομολογητής

Ο Μιχαήλ ο Σύγκελλος και Ομολογητής έζησε τον 8ο με 9ο αιώνα μ.Χ. Είναι άγιος της Ορθόδοξης Εκκλησίας.

Βίος
Ο Μιχαήλ ο Σύγκελλος γεννήθηκε στα Ιεροσόλυμα περί το 761. Ο ίδιος στις επιστολές του αυτοπροσδιορίζεται περσογενής, κάτι που υποδηλώνει πως είχε προγόνους περσικής καταγωγής. Σε νεαρή ηλικία εκάρη αναγνώστης. Μετά τον θάνατο του πατέρα του διένειμε την πατρική περιουσία του, εγκατέστησε τη μητέρα και τις αδελφές του σε γυναικεία μονή και περί το 786 εγκαταστάθηκε στη μονή του Αγίου Σάββα. Μετά δώδεκα χρόνια παραμονής εκεί χειροτονήθηκε από τον Θωμά Α΄ Ιεροσολύμων πρεσβύτερος. Ωστόσο ο ίδιος επέστρεψε στην Λαύρα της άσκησής του.πρώην Λεοντοπόλεως Σωφρόνιος, «Μιχαήλ ο Σύγκελλος», Νέα Σιών, τόμ. 31 (1936), σελ. 330 Λόγω της φήμης που είχε αποκτήσει από τα ασκητικά κατορθώματά του και των εκκλησιαστικών ποιητικών συνθέσεών του ο Πατριάρχης τον μετακίνησε στην μονή των Σπουδαίων προχειρησάμενος αυτόν Σύγκελλο.πρώην Λεοντοπόλεως Σωφρόνιος, «Μιχαήλ ο Σύγκελλος», Νέα Σιών, τομ.31 (1936), σελ.331
Όταν προέκυψε το θέμα του Filioque, ο Πάπας Ρώμης ζήτησε τη συνδρομή του Θωμά Ιεροσολύμων για την καταπολέμηση της αίρεσης αυτής. Τελικά ο Πατριάρχης συμφώνησε να συμπεριληφθεί και ο Μιχαήλ ο Σύγκελλος στην αποστολή προς την Ρώμη. Παράλληλα έλαβε την εντολή να σταματήσουν στην βυζαντινή πρωτεύουσα με σκοπό να εγχειρίσουν στον αυτοκράτορα Λέων Ε΄ και τον Θεόδοτο επιστολές καταδικαστικές της εικονομαχίας. Ο αυτοκράτορας όμως εξοργίστηκε από το περιεχόμενο των επιστολών και φυλάκισε τα μέλη της αποστολής και τον Μιχαήλ Σύγκελλο.πρώην Λεοντοπόλεως Σωφρόνιος, «Μιχαήλ ο Σύγκελλος», Νέα Σιών, τόμ. 31 (1936), σελ. 332-333Ο Μιχαήλ Β´ μετά από έξι χρόνια κράτησης του Μιχαήλ τον εξόρισε σε μοναστήρι του Ολύμπου της Προύσας. Το 834, επί Θεοφίλου, ανακλήθηκε από την εξορία και κλείστηκε στη φυλακή του Πραιτωρίουπρώην Λεοντοπόλεως Σωφρόνιος, «Μιχαήλ ο Σύγκελλος», Νέα Σιών, τόμ. 31 (1936), σελ. 334 Το 842 τελικά απελευθερώθηκε, και ο Πατριάρχης Μεθόδιος Α΄ τον αποκατέστησε διορίζοντάς τον ηγούμενο στη Μονή της Χώρας.πρώην Λεοντοπόλεως Σωφρόνιος, «Μιχαήλ ο Σύγκελλος», Νέα Σιών, τόμ. 31 (1936), σελ. 335
Η Εκκλησία τιμά τη μνήμη του στις 18 Δεκεμβρίου, αν και αυτός πέθανε στις 4 Ιανουαρίου.Ιωάννης Φωκυλίδης, «Μιχαήλ Πρεσβύτερος και Σύγκελλος Ιεροσολύμων», Νέα Σιών, τόμ. 13 (1913), σελ. 749

Παραπομπές

Πηγές
 πρώην Λεοντοπόλεως Σωφρόνιος: «Μιχαήλ ο Σύγκελλος», Νέα Σιών, τόμ. 31 (1936), σελ. 329-338
 Ιωάννης Φωκυλίδης: «Μιχαήλ Πρεσβύτερος και Σύγκελλος Ιεροσολύμων», Νέα Σιών, τόμ. 13 (1913), σελ. 733-749

Μιχαηλ Συγκελλος